
Ενημερωτικό υλικό της Κοινο_Τοπίας

διένειμαν στελέχη της στο 20ο Forum Ανάπτυξης
Εκατοντάδες ενημερωτικά φυλλάδια διένειμαν μέλη και στελέχη της Εταιρείας Κοινωνικής Δράσης και Πολιτισμού ΚΟΙΝΟ_ΤΟΠΙΑ www.koinotopia.gr στους συμμετέχοντες του 20ου Forum Ανάπτυξης/Money Show Πάτρας που πραγματοποιήθηκε με μεγάλη επιτυχία το Σάββατο 18 και την Κυριακή 19 Νοεμβρίου 2017, στο ξενοδοχείο «ΑΣΤΗΡ» με πρωτοβουλία της εφημερίδας «Σύμβουλος Επιχειρήσεων» 

Στην είσοδο του 20ου Forum Ανάπτυξης -στο ισόγειο του ξενοδοχείου- υπήρχαν μαζί με το stand της Κοινο_Τοπίας αντίστοιχα του Σοροπτιμιστικού Ομίλου Πάτρας, του Συλλόγου Εθελοντών Αιμοδοτών “Ο Άγιος Στυλιανός’’ του Ομίλου Εθελοντών κατά του καρκίνου ‘‘Αγκαλιάζω’’ Νομού Αχαΐας και του Παγκαλαβρυτινού Συλλόγου Πάτρας όπου διανέμονταν πληροφορίες για τη δράση των οργανώσεων και τους σκοπούς τους.

Τα ενημερωτικά της Κοινο_Τοπίας αφορούσαν τρεις δράσεις της οργάνωσης και συγκεκριμένα το πρόγραμμα των προβολών 2017-18 της Σινε-παρέας (δράση του Τομέα Πολιτισμού), την ανακοίνωση της καμπάνιας συλλογής υλικών ατομικής υγείας για τις άκρως απαραίτητες ανάγκες μερικών από τους κρατούμενους του καταστήματος κράτησης Αγ. Στεφάνου Αχαΐας (δράση του Τομέα Ανθρωπίνων Δικαιωμάτων και Ανθρωπιστικών Δράσεων) και τέλος τη στήριξη με φωτογραφικό εξοπλισμό του Φορέα Διαχείρισης Υγροτόπων Κοτυχίου-Στροφυλιάς (δράση του Τομέα Περιβάλλοντος και Ποιότητα Ζωής).
Παράλληλα διανεμήθηκαν έντυπα του Δικτύου Φορέων για την Προστασία από την Ηχορρύπανση στον οποίο συμμετέχει και η Κοινο_Τοπία.

Το πολυσυνέδριο με περισσοτέρους από 100 εισηγητές σε 21 συνεδριακές εκδηλώσεις και με τη συμμετοχή χιλιάδων συνέδρων στις εργασίες του είχε ως Κεντρικό θέμα «Συνταγματική Παραγωγική και Κοινωνική Αναθεώρηση-Θεσμοί και Αξίες: Ο νέος ρόλος των θεσμών και ανάδειξη των αξιών μέσω των δημιουργικών δυνάμεων του τόπου».

Τέλος στο 20ο Forum Ανάπτυξης λειτούργησε όπως πάντα και εκθεσιακός χώρος όπου συμμετείχαν: Patras IQ, Επιμελητήριο Αχαΐας, Διαχειριστική Ευρωπαϊκών Προγραμμάτων Δυτικής Ελλάδος-Πελοποννήσου, Ηπείρου και Ιόνιων Νησιών, Περιφέρεια Δυτικής Ελλάδος-Europe Direct, Ίδρυμα Τεχνολογίας & Έρευνας / Ινστιτούτο Επιστημών Χημική Μηχανικής (ΙΤΕ/ΙΕΧΜΗ), Ινστιτούτο Βιομηχανικών Συστημάτων (ΙΝ.ΒΙ.Σ.), Οργανισμός Λιμένος Πατρών (Ο.Λ.ΠΑ.) Α.Ε, Αχαΐα-Αναπτυξιακή ΑΕ, Ένωση Ελλήνων Φυσικών, El Drug.
Πληροφορίες για δημοσιογράφους: 2615.002009 Ανδρέας Σπηλιώτης

